приложението към Регламент (ЕО) No 2111/2005, бе преценено, че на този етап няма основания за изменение на списъка на Общността на въздушните превозвачи, които са предмет на оперативна забрана в границите на Съюза, по отношение на въздушни превозвачи от Тайван.
 (108)
 Чрез приоритетни наземни инспекции в съответствие с Регламент (ЕС) No 965/2012 държавите членки ще продължат да следят дали въздушните превозвачи, сертифицирани в Тайван, ефективно прилагат съответните стандарти за безопасност.
 Въздушни превозвачи от Тайланд
 (109)
 С писмо от 14 октомври 2015 г. Органът за гражданска авиация на Тайланд („CAA на Тайланд“) предостави на Комисията информация за напредъка на изпълнението на корективните действия за отстраняване на СОБ на ИКАО и други несъответствия, констатирани от ИКАО и Федералната авиационна администрация. Беше отбелязано, че правителството на Тайланд за няколко месеца съумя да трансформира бившата дирекция за гражданско въздухоплаване в автономен САА на Тайланд. САА на Тайланд назначи нови технически специалисти и допълнителен инспекционен персонал и е в процес на по-нататъшно укрепване на работната си сила.
 (110)
 От 9 до 12 ноември 2015 г. ЕААБ направи посещение в Тайланд, включително на САА на Тайланд, за да преразгледа несъответствията, установени от ИКАО, вследствие на искането за разрешение за TCO от страна на двама тайландски въздушни превозвачи. Наблюденията, направени от EААБ, отговарят на констатациите на ИКАО. ЕААБ намери на място относително слаб и претоварен САА на Тайланд, но също така отбеляза и обнадеждаващи промени. За по-нататъшния напредък ще е нужна политическа подкрепа и достатъчен и реалистичен период от време, за да се приложат коригиращите действия по устойчив начин.
 (111)
 По искане на правителството на Тайланд на 23 ноември 2015 г. беше организирана техническа среща, на която присъстваха Комисията, ЕААБ, високопоставени длъжностни лица от правителството на Тайланд, длъжностни лица от САА на Тайланд и представители на въздушния превозвач Thai Airways International. Предоставената по време на тази среща информация относно подобренията на тайландската система за гражданско въздухоплаване също бе счетена за съществена от Комитета за авиационна безопасност.
 (112)
 По тази причина тайландската делегация беше поканена за изслушване пред Комитета за авиационна безопасност на 25 ноември 2015 г. САА на Тайланд представи организационните подобрения и краткосрочните, средносрочни и дългосрочни планове за действие, с които следва да се отстранят установените от ИКАО несъответствия и сериозни опасения за безопасността. По отношение на сроковете САА на Тайланд обясни, че за по-важно се счита осигуряването на висококачествена система за авиационна безопасност, отколкото определянето на срокове, което биха били нереалистични за изпълнение. САА на Тайланд възнамерява да транспонира европейските разпоредби за безопасност на въздухоплаването и за тази цел сключи договори с EААБ и други европейски партньори. Thai Airways представи развитието си и разясни прилагането на международните стандарти за безопасност и управлението на безопасността в своята дейност.
 (113)
 Въпреки че ефективното прилагане на международните стандарти за безопасност е на ниско равнище, както се вижда от резултатите от одита на ИКАО през февруари 2015 г., правителството и САА на Тайланд показват ясен ангажимент за подобряване на системата за надзор на безопасността в Тайланд. Те доказаха, че за кратко време са постигнали значителен напредък. Освен това наличната